钦定古今图书集成/历象汇编/岁功典/第033卷 > 《隋书》 > 礼仪志
## 钦定古今图书集成/历象汇编/岁功典/第033卷 > 《隋书》 > 礼仪志

隋制，季春晦傩，磔牲于宫门及城四门，以禳阴气。秋
分前一日，禳阳气。季冬傍磔、大傩亦如之。其牲，每门
各用羝羊及雄鸡一，选侲子如后。齐冬八队，二时傩
则四队“问事，十二人赤帻褠衣，执皮鞭。工人二十二
人，其一人方相氏，黄金四目，蒙熊皮，元衣朱裳；其一
人为唱师，著皮衣，执棒，鼓角各十。”有司预备雄鸡、羝
羊及酒，于宫门为坎，未明，鼓噪以入。方相氏执戈扬
楯，周呼鼓噪而出，合趣显阳门，分诣诸城。门将出，诸
祝师执事预疈《牲匈》磔之于门，酌酒禳祝举牲并酒
埋之。